4. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 530 της 10/12 Αυγ. 1974 (ΦΕΚ Α' 220) Περί τροποποιήσεως και συμπληρώσεως του Β.Δ. 289/72, «περί συστάσεως και συνθέσεως των Υπηρεσιακών Συμβουλίων του Υπουργείου Πολιτισμού και Επιστημών». Έχοντες υπ' όψει: 1.Τας διατάξεις: α)των άρθρ. 11 παρ. 2 περίπτ. ζ' και 45 παρ. 2 περίπτ. β' του Ν.Δ. 175/73 "περί Υπουργικού Συμβουλίου και Υπουργείων", ως ετροποποιήθη και συνεπληρώθη δια του Ν.Δ. 267/74 «περί τροποποιήσεως και συμπληρώσεως της περί Υπουργικού Συμβουλίου και Υπουργείων νομοθεσίας" (ΦΕΚ 2/72 τ.Α'), β)του Β.Δ. 289/1972 "περί συστάσεως και συνθέσεως Υπηρεσιακών Συμβουλίων του Υπουργείου Πολιτισμού και Επιστημών», γ) του άρθρ. 15 του Β.Δ. 267/71 «περί οργανώσεως και λειτουργίας της Υπηρεσίας Επιστημονικής Ερεύνης και Αναπτύξεως (ΥΕΕΑ)». 2.Την υπ' αριθ. 488/11.7.71974 γνωμοδότησιν του Συμβουλίου της Επικρατείας, προτάσει των Ημετέρων Υπουργού παρά τω Πρωθυπουργώ και Υπουργού Πολιτισμού και Επιστημών, απεφασίσαμεν και διατάσσομεν: Άρθρ.1.-1.Τα Υπηρεσιακά Συμβούλια τα συσταθέντα και λειτουργούντα παρά τω Υπουργείω Πολιτισμού και Επιστημών δυνάμει του Β.Δ. 289/72 (κατωτ. σελ. 1103) καθίστανται εφεξής αρμόδια προς κρίσιν και των Υπαλλήλων απάντων των Κλάδων και των προς αυτούς βαθμολογικώς αντιστοίχων της Υπηρεσίας Επιστημονικής Ερεύνης και Αναπτύξεως (άρθρ. 6 του Ν.Δ. 823/71 «περί συστάσεως Υπηρεσίας και Εθνικού Συμβουλίου Επιστημονικής Ερεύνης και Αναπτύξεως» και άρθρ. 10, 11 και 12 του Β.Δ. 267/71 «περί οργανώσεως και λειτουργίας της ΥΕΕΑ») κατά τα ειδικώτερον εν τω υπ' αριθ. 289/72 Β.Δ/τι οριζόμενα. Σελ. 832,304(β) Τεύχος 1375 Σελ. 90 2.Εις τα περιπτώσεις κρίσεως υπαλλήλων της ΥΕΕΑ αντί του νεωτέρου των επί βαθμοίς 1ω έως και 3ω μονίμων υπαλλήλων του Υπουργείου, συμμετέχει ως πέμπτον ή τρίτον κατά περίπτωσιν μέλος, μετά ψήφου, εις μόνιμος υπάλληλος επί βαθμοίς 1ω έως και 3ω ή αντιστοιχοις υπαλλήλων ειδικής διαβαθμίσεως της Υπηρεσίας Επιστημονικής Ερεύνης και Αναπτύξεως. Άρθρ.2.-Από της δημοσιεύσεως του παρόντος καταργείται το παρά τη Υπηρεσία Επιστημονικής Ερεύνης και Αναπτύξεως λειτουργούν Υπηρεσιακόν Συμβούλιον, το προβλεπόμενον υπό του άρθρ. 15 του Β.Δ. 267/71 «περί οργανώσεως και λειτουργίας της Υπηρεσίας Επιστημονικής Ερεύνης και Αναπτύξεως (ΥΕΕΑ)».

[Source: greek_legal_code_raptarchis | Tokens: 2011]